Malvapoeding met koek uit 'n boks | SARIE
Ek kan nooit genoeg van my ouma se malvapoeding kry nie, maar dis nogal baie werk. Gelukkig het ek 'n kortpad gevind! Die geheim is appelkooskonfyt en die sous.
Verhit die oond tot 180 °C. Plaas die koekmengsel, eiers, olie, melk en konfyt in 'n groot mengbak. Roer tot glad met 'n draadklitser. Spuit 'n 30 cm-ringkoekpan met kleefwerende kossproei. Gooi mengsel in pan en bak vir 25 – 30 minute of tot 'n toetspen skoon uitkom.
Maak intussen die stroop terwyl die koek bak: Plaas al die bestanddele in 'n middelslagpot en bring tot kookpunt. Gooi oor die koek sodra dit uit die oond kom. Keer uit op 'n opdienbord en sit voor met vanieljevla en -roomys.
WENK: Jy kan die poeding ook met vanielje-bokskoek maak. Roer dan so 30 ml kakaopoeier by die stroop in om dit ekstra dekadent te maak